***ภาพข่าวประชาสัมพันธ์***

**เอสซีจีคว้ารางวัล Top Green Brand Love สะท้อนความเชื่อมั่นจากผู้บริโภค**

**เดินหน้าสร้างเครือข่ายขับเคลื่อนสังคมด้วยหลักเศรษฐกิจหมุนเวียน**



**เอสซีจี** โดย **นางวีนัส อัศวสิทธิถาวร (ขวา) ผู้อำนวยการ Enterprise Brand Management Office รับรางวัล “Top Green Brand Love”** **แบรนด์ที่ได้รับความนิยมสูงสุดในฐานะองค์กรที่ดำเนินธุรกิจโดยให้ความสำคัญกับคุณค่าของสังคมและสิ่งแวดล้อม** จาก **ผศ.** **ดร. ดวงพร อาภาศิลป์ (ซ้าย) คณบดีวิทยาลัยการจัดการ มหาวิทยาลัยมหิดล** (CMMU) ซึ่งรางวัลดังกล่าวมาจากการสำรวจความคิดเห็นของกลุ่มผู้บริโภคกว่า 1,300 คน ด้านการรักษาสิ่งแวดล้อมของภาคธุรกิจไทย จัดขึ้นโดยวิทยาลัยการจัดการ มหาวิทยาลัยมหิดล นอกจากนี้ ผลการวิจัยยังแสดงให้เห็นว่า องค์กรธุรกิจมีส่วนสำคัญในการขับเคลื่อนนโยบายสิ่งแวดล้อม รวมถึงกระตุ้นให้ผู้บริโภคใส่ใจและรักสิ่งแวดล้อม

ทั้งนี้ เอสซีจี จะยังคงมุ่งมั่นสร้างสรรค์นวัตกรรมเพื่อยกระดับความเป็นอยู่ที่ดีขึ้นของสังคมและชุมชน ควบคู่กับการดูแลสิ่งแวดล้อม ตามหลักเศรษฐกิจหมุนเวียน (Circular Economy) ภายใต้แนวทาง SCG Circular way ด้วยการใช้ทรัพยากรให้คุ้มค่าและเกิดประโยชน์สูงสุด พร้อมเดินหน้าสร้างความร่วมมือกับทุกภาคส่วนผ่านการส่งเสริมพฤติกรรม “ใช้ให้คุ้ม แยกให้เป็น ทิ้งให้ถูก” ด้วยเชื่อมั่นว่าจะสามารถขับเคลื่อนประเทศไทยและอาเซียนให้บรรลุเป้าหมายการพัฒนาที่ยั่งยืนของโลกต่อไป

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*